16.3.2022
DA
Den Europæiske Unions Tidende
L 88/113
(649) Desuden kan en stats anerkendelse og vedtagelse af en adfærd være udtrykkelig, eller den kan udledes af den pågældende stats adfærd (som f.eks.
tilfælde, hvor staten i hvert fald er bekendt med og har givet sit samtykke til den pågældende adfærd).
Under alle omstændigheder skal anerkendelsen og vedtagelsen, hvad enten den er udtrykt gennem ord eller adfærd, være klar og utvetydig.
Derfor kræver artikel 11 i ILC-bestemmelserne en konkret undersøgelse af eksportlandets adfærd, hvoraf det fremgår, at det har anerkendt og vedtaget en adfærd fra en udenlandsk regerings side som sin egen.
(650) I stedet for en fremlæggelse af subsidierne vil Kommissionen i denne forbindelse undersøge, om den udenlandske regerings adfærd (dvs.
GOC's, når den yder lån på præferencevilkår) bør tilskrives eksportlandet (dvs.
GOID), når den yder disse subsidier indirekte via den udenlandske regering, som aftalt af de to regeringer.
Der skal etableres en påviselig/udtrykkelig forbindelse mellem GOID og de foranstaltninger, som GOC har truffet for at yde den aftalte præferentielle støtte til de eksporterende producenter i Indonesien.
I så fald ville GOID være ansvarlig for aktivt at have søgt, anerkendt og vedtaget subsidier til fordel for de varer, der produceres i Indonesien, som sine egne.
(651) Kommissionen var således berettiget til at kontrollere, om de midler, der var stillet til rådighed for IRNC-gruppen, kan betragtes som udligningsberettigede subsidier ydet af GOID i henhold til grundforordningens artikel 2, 3 og 4.
4.5.8.1.
F i n a n s i e l t b i d r a g f r a e t s t a t s l i g t e l l e r o f f en t l i g t o r g a n
(652) I henhold til grundforordningens artikel 3, stk.
1, litra a), foreligger der subsidier, hvis staten i oprindelses- eller eksportlandet yder et finansielt bidrag.
I henhold til artikel 1, stk.
1, litra a), nr. 1), i SCM-aftalen foreligger der ligeledes subsidier, »når en regering yder et finansielt bidrag«.
(653) GOID har leveret nikkelmalm og jord til IRNC-gruppen samt ydet denne en række andre subsidier.
Disse subsidier administreres og ydes således direkte af GOID.
(654) Siden indledningen af det bilaterale samarbejde ved den fælles erklæring mellem Indonesien og Kina i 2005 og aftalememorandummet om samarbejde om infrastruktur og naturressourcer, jf. betragtning 563 ff., har GOID imidlertid proaktivt tilskyndet GOC til at yde finansiel støtte til virksomheder i Indonesien ved specifikt at bidrage til oprettelsen og udviklingen af industrien for rustfrit stål i Indonesien gennem Morowali-parken.
Dette fremgår klart af handlingsplanen mellem Indonesien og Kina fra 2010, navnlig kapitlet om »Investeringssamarbejde« (se betragtning 563).
Samarbejdet blev yderligere styrket med tre dokumenter, der blev undertegnet mellem GOID og GOC i 2011 (se betragtning 548 ff.).
I aftalen af 29. april 2011 (betragtning 566) blev regeringerne »enige om at tilskynde deres respektive finans- og forsikringsinstitutioner til at prioritere finansiering og forsikringsstøtte til disse projekter«, herunder i stålindustrien og industriparker (som f.eks. Morowali).
GOID anmodede via sit investering­ skoordineringsråd (BKPM) udtrykkeligt Kina om at investere i nikkelforarbejdning i det sydøstlige Sulawesi, dvs. hvor Morowali-parken er beliggende (se betragtning 603).
(655) 2013 var et vigtigt år for intensiveringen af samarbejdet.
GOID og GOC undertegnede det femårige udviklingsprogram for økonomisk og handelsmæssigt samarbejde mellem Indonesien og Kina, som fastlagde centrale samarbejdsområder, herunder metalindustrien, nikkelprojekter og industriparker, og tilskyndede kinesiske virksomheder og finansielle institutioner til at deltage i udviklingen af økonomiske korridorer og specifikke prioriterede projekter (se betragtning 604 og 609).
Samarbejdet blev derefter bekræftet på højeste politiske niveau med den kinesiske præsidents besøg hos den indonesiske præsident i oktober 2013.